Publication: Magyar Közlöny
Issue: MK-2000-82 (Year: 2000, Number: 82)
Era: 1990-2004
Section: 35/1999. (XII. 26.) PM rendeletben előírt — felügyeleti
Paragraph Index: 529

35/1999. (XII. 26.) PM rendeletben előírt — felügyeleti jelentések mellett e rendeletben meghatározottak szerint a hitelintézetekre vonatkozó kiegészítő táblázatokat kell kitölteni, hogy lehetővé tegye a beszámolás napjára vonatkozóan a befektetési szolgáltatási tevékenység vizsgálatát, felügyeleti ellenőrzését. A befektetési szolgáltatási tevékenységet végző hitelintézeteknek a hitelintézetekkel, az MNB-vel és a befektetési szolgáltatókkal befektetési eszközökkel végzett adásvételi, és csereügylete, amely mint likviditás-, illetve kockázatkezelési tevékenység, nem tartozik a befektetési szolgáltatásra vonatkozó jelentések adatszolgáltatása alá. A saját pénzeszközre és saját számlára ügyféllel kötött, illetve saját kibocsátású kötvénnyel végzett kereskedelmi tevékenysége után azonban hitelintézetek adatszolgáltatásra kötelezett, ugyan úgy, mint a bizományosi tevékenység miatt. A hitelintézet az Szkr. előírásaiban foglaltak figyelembevételével — a hó végére lezárt főkönyv és mérlegen kívüli tételek, valamint a nyilvántartási számlák állományaival megegyezően — szolgáltat adatot a befektetési szolgáltatási tevékenységének alakulásáról. A hitelintézetnek a befektetési szolgáltatási tevékenységéhez kapcsolódó nyilvántartásait a befektetési szolgáltatási tevékenység ellenőrzésére, a felügyeleti jelentés által igényelt részletező adatok megállapíthatóságára alkalmas módon kell kialakítani és vezetni. Év közben mind a saját, mind az idegen értékpapír-állományról folyamatos mennyiségi és értékbeni nyilvántartást kell vezetni. A devizában végzett műveleteknél, illetve a devizaállományoknál a deviza forintértékét mindig a beszámolás időpontjában a hitelintézetekre érvényes számviteli szabályok szerinti devizaárfolyamon kell kimutatni. A devizatételek átértékelését is a vonatkozó számviteli szabályok szerint kell elvégezni. A hitelintézetek eredményadatainak részletezése A befektetési szolgáltatási tevékenységet végző hitelintézeteknek az eredménykimutatást nem kell külön, hanem

Source: https://magyarkozlony.hu/hivatalos-lapok/e57b817d5d110b9a3d7a9b00eb71e8fe04e25044/dokumentumok/d47d314b371d0bb789e80a8b422eea88586fef88/letoltes